Es mès notables entre es mairs vocaus èren: era mair Santa Honirina, tresaurèra; era mair Santa Gertrudis, prumèra mèstra de novícies; era mair Sant Angel, dusau mèstra; era mair Anonciacion, sacristana; era mair Sant Agustin, infermièra (era soleta que non auie bona santat en convent); era mair Santa Mectilde (senhoreta Gauvain, plan joena, damb ua admirabla votz); era mair des Angels (senhoreta Drouet, qu’auie estat en convent des hilhes de Diu, e en eth deth Tresaur, entre Gisors e Magny; era mair Sant Jusèp (senhoreta de Cogolludo); era mair Santa Adelaida (senhoreta d’Auverny); era mair Misericòrdia (senhoreta de Cifuentes, que no podec tier tanta austeritat); era mair Pietat (senhoreta de Miltiere, qu’entrèc en convent tàs seishanta ans, a maugrat de çò que dispausaue era règla, e qu’ère plan rica); era mair Providéncia (senhoreta de Laudiniere); era mair Presentacion (senhoreta de Sigüenza, que siguec prioressa en 1847); e, fin finau, era mair Santa Cecilia (fraia der escultor Caracchi) que se capvirèc; e era mair Chantal (senhoreta de Suzon) que tanben se capvirèc.